बुधवार को चण्डीगढ में डॉ0 लिखी ने उपायुक्तों को निर्देश देते हुए कहा कि 20 सितंबर से पहले व्यक्तिगत और कस्टम हायरिंग सेंटर श्रेणी में जितने किसानों ने बिल जमा करवाएं हैं, उन बिलों की फिजीकल वेरिफिकेशन करवाना और सब्सिडी वितरित करवाना सुनिश्चित करें। उन्होंने रेवाड़ी जिला को दोनों श्रेणियों में सभी आवेदनकर्ता किसानों को सब्सिडी देकर रिकॉर्ड कायम करने पर बधाई दी और अन्य जिलों को कार्य में तेजी लाने के निर्देश दिए।